Festivali i Shtëpisë së Bardhë për filmat e nxënësve
Producentët e rinj përqëndrohen në tematikën e kontributit në shoqëri
Një grup nxënësish producentë filmash nga gjithë Shtetet e Bashkuara u ftuan nga Presidenti Obama në Shtëpinë e Bardhë për të marrë pjesë në Festivalin e Dytë të Filmave të Studentëve. Pesëmbëdhjetë filma me metrazh të shkurtër u përzgjodhën nga mbi 1500 prodhime të nxënësve të grupmoshës 6 deri në 18 vjeç. Producentët dhe familjet e tyre iu bashkuan presidentit dhe një grupi personalitetesh për të parë filmat. Presidenti Obama mirëpriti producentët e rinj në Shtëpinë e Bardhë në një aktivitet të veçantë për të nderuar filmat e prodhuar prej tyre. Presidentit iu bashkuan yje të kinematografisë, të cilët përgëzuan nxënësit për arritjet e tyre të jashtëzakonshme. , tha aktorja Hilary Swank. 15 filmat e shfaqur në festivalin e Shtëpisë së Bardhë kishin një temë të përbashkët: “Impakti i të dhënit në shoqëri”. Në filmin “Fjala ‘ne’ fillon nga unë”, nxënës të një shkolle në Boulder të Kolorados, tregojnë se çfarë do të bënin për të krijuar një botë më të mirë. 8-vjeçarja Sadie Menendez thotë se projekti u zhvillua nga një këngë e thjeshtë në një film. Filmi C.H.A.M.P.S. u prodhua nga pjesëmarrësit në programin CHAMPS në një shkollë të mesme në Çikagon jugore të Illinois. , thotë Vondale Singleton që ka krijuar këtë program. “ Archer Hadley vuan nga një paralizë cerebrale që ia vështirësonte kalimin në dyert e shkollës së tij në Austin të Teksasit. Kjo e nxiti atë të ngrejë një fond në mënyrë që shkolla e tij të instalonte dyer automatike. Shokët e klasës së Hadley bënë një film për këtë arritje të tij. Nxënësi i shkollës së mesme, Ben Root, prodhoi, drejtoi, dhe editoi filmin. Të tregosh një histori të mirë, të frymëzosh të tjerët, të ndryshosh komunitetin tënd, është ajo ç’kanë arritur me kaq efikasitet këta të rinj.